### Beslutning

Udpegningen godkendt jfr. sagsfremstillingen.

### Sagsfremstilling

## Resume og sagens baggrund

Kommunalbestyrelsen skal  udpege medlemmer til Integrationsudvalget jf. den afgrænsede liste i udvalgets kommissorium og på baggrund af de indkomne indstillinger.

## Indstillinger

Direktøren indstiller, at:

1. Meddelelsen om formand og næstformand fra Integrationsrådet tages til efterretning.

2. Meddelelsen om de 2 medlemmer til Integrationsudvalget, udpeget blandt Økonomiudvalgets medlemmer, tages til efterretning.

3. Indstillingerne fra de repræsenterede områder godkendes.

## Behandling

Kommunalbestyrelsen.

## Sagsfremstilling

Integrationsudvalget nedsættes jf. Den Kommunale Styrelseslov § 17, stk. 4, som et midlertidigt udvalg, hvor Kommunalbestyrelsen selv fastlægger udvalgets sammensætning og dets virksomhed. Udvalgets sammensætning og virksomhed er fastlagt i kommissorium godkendt i 2010 og revideret i 2019, hvoraf det fremgår, at udvalget sammensættes af repræsentanter fra følgende områder:

A. Fødte medlemmer:

· Borgmesteren

· 2 fra Integrationsrådet (formand og næstformand)

Emilie Henriksen Udpegede medlemmer:

· 2 blandt Økonomiudvalgets medlemmer

· 1 efter indstilling fra boligselskabernes bestyrelser i Kalundborg Kommune

· 1 efter indstilling fra Idrætsrådet

· 1 efter indstilling fra Kalundborgegnens Erhvervsråd

· 1 efter indstilling fra ungdomsuddannelserne i Kalundborg Kommune

· 1 efter indstilling fra Midt- og Vestsjællands Politi's lokale afdeling i Kalundborg

Ad A.

Fra Integrationsrådet indtræder indtil videre formand Finn Olsen og næstformand Caroline Lund.

Fra Integrationsrådet er det indstillet, at den fungerende formand og næstformand udpeges, frem til Integrationsrådet konstituerer sig på møde den 9. juni 2022.

Ad B.

Kommunalbestyrelsen har udpeget 2 medlemmer blandt Økonomiudvalgets medlemmer til Integrationsudvalget, på møde i Kommunalbestyrelsen den 1. december 2021 og følgende blev valgt:

Danny Paulsen (D), Mike Johnsen (Ø).

Administrationen har indhentet indstillinger fra de repræsenterede områder. Der er indkommet følgende indstillinger:

· Boligselskaberne i Kalundborg Kommune: Steven Krogh (indtil videre)

· Kalundborg Idrætsråd: Anton Nissen

· Kalundborgegnens Erhvervsråd: Alexander Skov (indtil videre)

· Ungdomsuddannelserne i Kalundborg Kommune: Malou Brandt

· Midt- og Vestsjællands Politi's lokale afdeling i Kalundborg: Tejs Iversen

Fra Kalundborgegnens Erhvervsråd er det indstillet, at den hidtidige repræsentant fortsat er udpeget, idet den ny konstituerede bestyrelse først fordeler rollerne mellem sig efter kommunalbestyrelsesmødet, og da også træffer beslutning om repræsentation i Integrationsudvalget.

Fra Boligselskaberne i Kalundborg Kommune er det indstillet, at den hidtidige repræsentant fortsat er udpeget, indtil det er muligt at udpege den endelige repræsentant.

## Økonomiske konsekvenser

Ingen.